Rumex kerneri

Rumex kerneri (Anglice Kerner's dock) est herba perennis, planta florens familiae Polygonacearum, in Europa endemica. Visus est in California ut species introducta et devia herba inutilis.

Plantae est caulis tenuis et erectus, qui ex crassa radice palari oritur et ad 1.5 m altum attingit. Folia sunt lanceolata, usque ad 25 cm longa, marginibus integris, sinuatis, vel rugosis. Inflorescentia est interrupta fasciculorum florum series, 15 vel 20 in quoque fasciculo, quoque flore ex pedicello dependente. Cuique flori plerumque sunt sex tepala, quorum tria intima sunt maxima, circa 6 mm longa, perparvis dentibus in marginibus, tubercula rotunda in mediis ferentia.

Haec species aliquando ut subspecies Rumicis crispi habetur.

Nexus externi

De specie (Flora of North America)
"Jepson Manual Treatment,"
Pinacotheca photographematum

Categoria:Species plantarum 
Categoria:Rumex
Categoria:Taxa Borbás